钦定古今图书集成/明伦汇编/氏族典/第244卷 > 张阁
## 钦定古今图书集成/明伦汇编/氏族典/第244卷 > 张阁

按《宋史张阁传》：“阁字台卿，河阳人，第进士，崇宁初，由
卫尉主簿迁祠部员外郎，俄徙吏部，迁宗正少卿，起
居舍人。属疾，改显谟阁待制，提举崇福宫。疾愈，拜给
事中、殿中监，为翰林学士，以龙图阁学士知杭州。阁
经理有叙，去恶少年之为人害者，州以理闻。召拜兵
部尚书，复为学士，未几卒。阁初出守杭，思所以固宠”，
辞日，乞自领《花石纲事》，应奉由是滋炽云。